Odds Ballklubb Kvinner

For herrefotballaget, se Odds Ballklubb

Odds Ballklubb Kvinner (stiftet 15. september 2020) er en norsk fotballklubb som spiller i 2. divisjon for kvinner. Klubben spiller sine hjemmekamper på Skagerak Arena på Falkum rett utenfor Skien sentrum.

Tabell

Spillerstall 
Oppdatert 23. august 2022.

Historie

Tilblivelse 
Fotball for kvinner har blitt drevet i Telemark i mange år, men regionen har slitt med å etablere en toppfotballsatsing. I 2017 vedtok Odds Ballklubb å utrede om klubben skulle etablere lag for jenter/kvinner, og på initiativ av Fossum Idrettsforening (Skien) ble arbeidet intensivert. Prosjektet samlet Fossum, Odds Ballklubb, Toppidrettsgymnaset i Telemark og øvrige klubber i regionen, med en ambisjon om å skape en elitesatsing for kvinnefotball i regionen. Prosjektet bar frukter, og på et ekstraordinært årsmøte hos Odds ballklubb i august 2020 ble det besluttet at en ny klubb kunne bruke herreklubbens navn . Den nye klubben kunne bruke navnet, logoen, og draktfargene, og det ble utformet partnerskapsavtaler som sikret bruk av herreklubbens eksisterende anlegg, som blant annet Skagerak Arena. Den nye klubben skulle ta over Fossum IF Kvinners plass i 2. divisjon fotball for kvinner. 15. september 2020 ble klubben formelt stiftet.

2021-sesongen 
Før debutsesongen var det mye som skulle på plass. Kjernen av spillerstallen ble hentet fra Fossum, samtidig som at erfarne toppseriespillere som Veronica Navestad Amundsen, Stina Kleppe og Lina Lanner ble hentet inn. Even Vala tok på seg trenerjobben, og han fikk med seg toppserielegenden Trine Rønning som spillende assistent. Klubbens aller første kamp* gikk av stabelen 15. august borte mot Idrettslaget Runar, på Haukerød kunstgress. Laget, som for anledningen spilte i sorte bortetrøyer, markerte seg fra starten av og vant 5-0. Laget knuste nesten alt og alle i debutsesongen, og scoret 48 mål på 9 kamper (halvert sesong pga. Covid-19). Som vinnere av avdelingen var laget kvalifisert for opprykks-sluttspill mot de andre avdelingsvinnerne og toerne, men dessverre ble konkurransen for tøff i debutsesongen.

*Juniorlaget kunne delta i NM-kvalifiseringen dette året, og spilte sin første kamp 20. juni. De vant 6-0 hjemme mot Hei

Fakta

Odd-spillere med landskamper for Norge 
Oppdatert 24. august 2022.
Trine Aaltvedt-Rønning (162, 22 mål, 1999-2016)

Rekorder

Flest kamper 
Sist oppdatert 24.08.2022

1: Aurora Tilly Wallestad (28, 2021-)

2: Stina Kleppe (26, 2021-)

3: Frida Østland Vala (26, 2021-)

Flest mål 
Sist oppdatert 24.08.2022

1: Stina Kleppe (22, 2021-)

2: Aurora Tilly Wallestad (12, 2021-)

3: Julie Kjosvold Pedersen (8, 2022-)

Toppscorere i serien fra 2021 til i dag 
2021  Stina Kleppe - 11 *
2022  Stina Kleppe - 11 **
* Kvalikkamper inkludert.
** Pågående sesong. Oppdatert 24.08.22.

Referanser

Eksterne lenker 

 Offisielt nettsted
 Oddrane supporterklubb

Odds Ballklubb Kvinner
Fotballag i Telemark
Fotballag etablert i 2020
Kvinnefotballag i Norge